
               REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	      OPĆINSKO VIJEĆE

Klasa: 024-01/22-02/
Ur.br: 2196-8-01/02-22-01
Bogdanovci, 28. prosinca 2022. godine

Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21), predsjednica vijeća Anamarija Savić Bajac predlaže ovaj:

Z A P I S N I K

sa 20. sjednice općinskog vijeća koja je održana 28.12.2022. godine sa početkom u 18,00 sati u zgradi Općine Bogdanovci.

NAZOČNI VIJEĆNICI:
Andrija Krizmanić, Jelena Vinaj, Boris Grbić, Anamarija Savić Bajac, Dalibor Katić, Mirko Hardi, Zvonko Kostelnik

ODSUTNI VIJEĆNICI:  Mario Pavlović, Zvonimir Mudri, Gelo Marijan

NAZOČNE SLUŽBENE OSOBE:
Maja Župan, Marko Barun, Andrea Dikonić, Jaroslav Međeši, Marijan Marić, Darko Ruskaj


GOSTI:  Tomislav Keteleš, Željko Ergović


Predsjednica općinskog vijeća pozdravila je sve prisutne, te je predložila sljedeći dnevni red:

1. Usvajanje zapisnika s protekle sjednice općinskog vijeća Općine Bogdanovci
2. Prijedlog Izmjena I dopuna proračuna Općine Bogdanovci za 2022. godinu
3. Prijedlog izmjena I dopuna Programa utroška sredstava šumskog doprinosa za 2022. godinu
4. Prijedlog izmjena I dopuna Programa gradnje komunalna infrastrukture na području Općine Bogdanovci za 2022. godine
5. Prijedlog izmjena I dopuna Programa održavanja komunalne infrastrukture na području Općine Bogdanovci za 2022. godinu 
6. Prijedlog Izmjena I dopuna Programa korištenja sredstava ostvarenih od prodaje, zakupa I dugogodišnjeg zakupa poljoprivrednog zemljišta u vlasništu RH za 2022. godinu
7. Prijedlog izmjena I dopuna Programa socijalne skrbi za 2022. 
8. Prijedlog Odluke o raspoređivanju sredstava Proračuna Općine Bogdanovci za redovito godišnje financiranje političkih stranaka I nezavisnih vijećnika zastupljenih u Općinskom vijeću Općine Bogdanovci za period listopad-prosinac 2022. godine 
9. Prijedlog Odluke o izmjenama I dopunama Programa javnih potreba u sportu Općine Bogdanovci za 2022. godini
10. Prijedlog Odluke o izmjenama I dopunama Programa utroška sredstava naknade za zadržavanje nezakonito izgrađenih zgrada u prostoru na podučju Općine Bogdanovci u 2022. godini
11. Različito
Dnevni red usvojen je JEDNOGLASNO.

Točka 1.
Predsjednica općinskog vijeća dala je zapisnik sa 20. sjednice Općinskog vijeća na raspravu, gosp. Međeši navodi kako se točka 15. a) treba promijeniti, u zapisniku stoji da se Analiza sustava CZ usvaja svakih 10 godine, a treba pisati svake godine.
Zapisnik sa gore navedenom izmjenom usvojen je JEDNOGLASNO.

Točka 2.
Gosp. Barun pozdravio je nazočne, te navodi kako je prije sjednice općinskog vijeća održana sjednica odbora za proračun i financije, te daje riječ predsjedniku odbora, gosp. Katiću. Gosp. Katić pozdravlja nazočne, pročitao je dnevni red odbora za proračun i financije, te naveo tko je sve nazočio istom. Navodi kako je načelnik detaljno prošao kroz Izmjene i dopune proračuna za 2022. godinu, te navodi kako su Izmjene i dopune Proračuna sa izmjenama koje će načelnik sada na sjednici navesti, usvojene JEDNOGLASNO.
Gosp. Barun prošao je detaljno prihode i rashode Izmjena i dopuna proračuna za 2022. godinu, te je na kraju naveo izmjene koje su usvojene na odboru za proračun i financije i to kako slijedi:
· Konto 32329-356 Usluge tekućeg i investicijskog održavanje javnih površina povećava se sa 30.000,00 na 40.000,00 iz razloga jer je stigla zamolba/odluka Vijeća mjesnog odbora Svinjarevci kojim odobravaju financijska sredstva za radove na mjesnom groblju u Svinjarevcima (uređivanje žive ograde, podrezivanje čempresa)
· Konto 42212-87 povećava se sa 3.000,00 kn na 5.000,00 zbog istog razloga kao i prethodni konto, jer je stigla zamolba/odluka Vijeća mjesnog odbora Svinjarevci kojim odobravaju financijska sredstva za kupnju uredske opreme (stolice) za ribolovnu udrugu ČIKOV iz Svinjarevaca
· Sukladno gore povećanim kontima, povećat će se konto prihoda 61111-300 sa 1.656.176,00 na 1.668.176,00 kn
Nakon izlaganje načelnika, predsjednica vijeća daje na raspravu Izmjene i dopune proračuna za 2022.
Gosp. Kostelnik postavlja upit zašto je toliko utrošeno na kontu održavanje javne rasvjete? Načelnik navodi kako je sve poskupilo, materijal, kablovi, radila se izmjena startera, reflektori na igralištu u Svinjarevcima, nakon malo jačeg vjetra u Petrovcima u ulici M. Nađa dolazi do kvara na javnoj rasvjeti, svaki taj izlazak se naplaćuje i naravno tu su i troškovi popravka, morali smo izmijeniti senzor u naselju Bogdanovci jer se pokidao…
Gosp. Krizmanić postavlja upit što je s projektima Rekonstrukcija DVD-a u Petrovcima i sokolane u Petrovcima, na što načelnik odgovara da je projekt rekonstrukcije zgrade „Sokolane“ prijavljen za 2023. godinu preko ITU mehanizma, jer je kroz taj projekt prihvatljiv.
Zatim postavlja upit zašto na kontu 42131-104 poljski putovi nije utrošeno ništa, a imamo velikih problema sa otresnicama i blato koje traktori i kamioni izvoze na cestu. Načelnik odgovara kako se vršilo redovno održavanje otresnica, a koje se knjiži na skupinu konta 3, na skupinu konta 4, što je u ovom slučaju knjiže se novoizgrađene otresnice.
Gosp. Katić mišljenja je da je Proračun za 2022. „napuhan“, projektima rekonstrukcije DVD-a i rekonstrukcije zgrade Sokolane u Petrovcima, te kontom fiskalno izravnanje, jer isti uopće nisu ostvareni u ovoj godini. Također je mišljenja da bi se trebalo zaposliti više djelatnika u javnim radovima, ako se ne može preko Hrvatskog zavoda za zapošljavanje, onda vlastitim sredstvima jer su naselja ove godine bila dosta zapuštena zbog bujanja vegetacije. 
Kako više nije bilo pitanja, primjedbi niti rasprave, predsjednica vijeća daje prijedlog Izmjena i dopuna Proračun sa gore navedenim izmjenama na glasanje. Izmjene i dopune Proračuna za 2022. godinu usvojene su JEDNOGLASNO.

Točka 3.
Sukladno čl. 69. st. 4. Zakona o šumama donosimo Izmjene i dopune Programa utroška sredstava šumskog doprinosa za 2022. godinu, čiji je novi plan u iznosu od 3.000,00 kn, sukladno prihodima uplaćenim od Hrvatskih šuma, navodi načelnik. Također naglašava kako su sve Izmjene i dopune dolje navedenih Programa usklađene sa usvojenim Izmjenama i dopunama Proračuna za 2022. godinu.
Izmjene i dopune Programa utroška sredstava šumskog doprinosa za 2022. godinu usvojene su JEDNOGLASNO.

Točka 4.
Program građenja komunalne infrastrukture na području Općine Bogdanovci za 2022. godinu planiran je u iznosu od 2.050.000,00 kn, međutim novi plan sukladno realiziranim projektima sada iznosi 250.000,00 kn pojašnjava gosp. Barun.
Odluka o izmjenama i dopunama Program građenja komunalne infrastrukture na području Općine Bogdanovci za 2022. godinu usvojena je JEDNOGLASNO.

Točka 5.
Također, kao i prethodni Programi, tako je i Program održavanja komunalne infrastrukture na području Općine Bogdanovci za 2022. godinu Odlukom o izmjenama i dopunama usklađen s usvojenim Izmjenama i dopunama Proračuna za 2022. godinu, pojašnjava načelnik. 
Novi plan Programa iznosi 1.290.000,00 kn, navodi gosp. Barun.
Odluka o izmjenama i dopunama Programa održavanja komunalne infrastrukture na području Općine Bogdanovci za 2022. godinu usvojene su JEDNOGLASNO.

Točka 6.
Novi plan Programa korištenja sredstava ostvarenih od prodaje, zakupa I dugogodišnjeg zakupa poljoprivrednog zemljišta u vlasništu RH za 2022. Godinu iznosi 1.265.000,00 kn. Sredstva u iznosu od 640.000,00 kn utrošit će se na sljedeće projektne aktivnosti: uređenje poljskih putova, rekonstukciju I održavanje nerazvrdtanih cesta, akumulaciju Bogdanovi, održavanje kanalske mreže, nabavku strojeva, financiranja rada LAG-a Srijem, sufinanciranje poljoprivrednika, provođenje deratizacije I dezinsekcije, veterinarske usluge, usluge zaštite životinja, program zaštite divljači, katastarsko-geodetske izmjere zemljišta itd, a iznos od 625.000,00 kn prenijet će se u obvezu za iduću godinu, navodi gosp. Barun.

Točka 7.
Sukladno članku 289. Zakona o socijalnoj skrbi donosimo Odluku o izmjenama i dopunama Programa socijalne skrbi, novi plan Programa za 2022. godinu iznosi 387.000,00 kn a utrošit će se za sljedeće aktivnosti: pomoć pri podmirenju troškova stanovanja i ogrijeva, sufinanciranje prehrane socijalno ugroženim učenicima, porodiljne naknade, stipendije za redovne studente, božićne paketiće, školski pribor, sufinanciranje prijevoza učenika, te ostale naknade iz proračuna u novcu, pojašnjava gosp. Barun.
Odluka o izmjenama i dopunama Programa socijalne skrbi za 2022. godinu usvojena je JEDNOGLASNO.

Točka 8.
Gosp. Barun pojašnjava kako smo morali donijeti novu odluku o raspoređivanju sredstava Proračuna Općine Bogdanovci za redovito godišnje financiranje političkih stranaka i nezavisnih vijećnika zastupljenih u Općinskom vijeću Općine Bogdanovci za period listopad-prosinac 2022. godine iz razloga jer od listopada imamo u vijeću dvije vijećnice, a ne jednu. Odluka je usvojena JEDNOGLASNO.

Točka 9.
Sukladno Odluci o izmjenama i dopunama Programa u sportu Općine Bogdanovci za 2022. godinu novi plan sada iznosi ukupno 321.000,00 kn, te je usklađen sa Izmjenama i dopunama proračuna za ovu godinu, govori gosp. Barun.
Odluka je usvojena JEDNOGLASNO.

Točka 10.
Gosp. Barun pojašnjava kako Općina Bogdanovci Programom utroška sredstava naknade za zadržavanje nezakonito izgrađenih zgrada u prostoru (legalizacija) za ovu godinu nije ostvarila prihode, međutim imala je rashode po rješenjima o oglašavanju ništavim rješenja o obračunu naknade za nezakonito izgrađene zgrade u prostoru, gdje smo isplatili iznos od 4.500,00 kn.
Gđa. Vinaj ukazuje na grešku z čl. 1. Ovog Programa, da se umjesto sredstava šumskog doprinosa navede naknade za zadržavanje nezakonito izgrađenih zgrada u prostoru (legalizacija).
Izmjene I dopune Programa utroška sredstava naknade za zadržavanje nezakonito izgrađenih zgrada u prostoru (legalizacija), sa primjedbom gđe. Vinaj, usvojene su JEDNOGLASNO.

Točka 11.
Različito
Gđa. Savić Bajac obavještava nazočne kako gosp. Pavlović više ne želi biti član odbora za proračun i financije, pa da se za iduće vijeće predloži nova osoba. Gosp. Krizmanić odgovara kako će još razgovarati s gosp. Pavlovićem, te nakon toga obavijestiti vijeće.

Gosp. Kostelnik navodi problem na grkokatoličkom groblju u Petrovcima, gdje nestaju skupi aranžmani sa grobova, postoje neke određene sumnje tko bi to mogao raditi, međutim nema se dovoljno dokaza, pa bi trebalo napraviti nešto po tom pitanju. Načelnik predlaže da se postavi lovačka kamera, te da se na taj način pokuša pronaći počinitelj.

Gosp. Katić postavlja pitanje vezano za postavljanje repetitora na ulazu u selo, da li općina zna što o tome? Načelnik odgovara da smo prije jedno dvije godine dobili dopis Hrvatskog telekoma vezano za postavljanje repetitora na crkvu, međutim Vijeće mjesnog odbora zajedno sa Općinom odbilo je njihov zahtjev. Parcela na kojoj je sada postavljen repetitor je u privatnom vlasništvu gosp. Marka Anokića, te nas nitko nije o tome obavijestio, niti zatražio ikakvu suglasnost. Ja se mogu raspitati da li su morali od nas zatražiti nekakvu suglasnost ili ne, te Vas o tome obavijestiti na idućem vijeću.

Isto tako ima pitanje vezano za paketiće koji su podijeljeni za Božić, na prijašnjim vijećima donijela se odluka da se paketići dijele djeci od rođenja do 4 razreda, a neki dan na podjeli paketića sve moje tri kćeri su dobile paketiće, bez obzira što su starije 5. i 6. razred, te nisu trebale dobiti. Načelnik odgovara kako je naručeno dovoljno paketića za svu djecu i da je pakete podijelio svoj djeci koja su bila na priredbi.

Gosp. Katić postavlja i upit  vezano za pripajanje Općine Bogdanovci Gradu Vukovaru, u kojoj je to sada fazi, na što načelnik odgovara da će se zadnja tribina u Svinjarevcima održati 08. siječnja 2023. godine u 19 h u vatrogasnom domu. Nakon posljednje javne tribine zatražit ćemo od Ministarstva očitovanje na koji način da se provede anketa, te na koji način ćemo je formirati. 

Gosp. Ergovića zanima kada će se krenuti u realizaciju izgradnje kanalizacije za kuće koje nisu bile obuhvaćene prvotnim projektom? Gosp. Barun odgovara da je neki dan bio na skupštini Vodovoda grada Vukovara te da su prema Planu gradnje za 2023., 2024, i 2025. godinu Vodovoda grada Vukovara planirani radovi završetka kanalizacije za ulice koje nisu obuhvaćene prvim projektom u Bogdanovcima, te su završene projektne dokumentacije za kanalizaciju u naseljima Petrovci i Svinjarevci.




Gosp. Keteleš postavlja upit za božićnicu za umirovljenike, hoće li biti isplaćena? Gosp. Barun navodi kako smo zatražili popis umirovljenika koji imaju mirovinu do 3.000,00 kn od Hrvatskog zavoda za mirovinsko osiguranje, ima ih dosta i recimo da se isplaćuje božićnica u iznosu od 200,00 kn, nas bi to koštalo cca. 60.000,00 kn. Ove godine nismo u mogućnosti isplatiti božićnice, međutim možemo planirati da se možda isplati povodom Uskrsa, te za iduće vijeće možemo pripremiti podatke o broju umirovljenika i visinama mirovina, pa da se napravit nekakav plan i program isplate, cenzusi i slično.

Gosp. Krizmanić želi obavijestiti nazočne da su vijećnici općine bili pozvani na sastanak u grad Vukovar vezano za pripajanje općine gradu Vukovaru. Iz grada Vukovara podržavaju našu inicijativu, i mišljenja su da trebamo od Ministarstva uprave i pravosuđa zatražiti očitovanje na koji način da se provede anketa.
Gđa. Vinaj postavlja upit tko je bio pozvan, jer ona kao vijećnica nije bila pozvana, nije uredu da se radi iza leđa vijeća i načelnika. Postavlja upit načelniku da li je on dobio poziv, na što on odgovara da nije.

Gosp. Ruskaj želi se obratiti nazočnima, jer s 31.12.2022. godine završava karijeru u našoj Općini, želi se zahvaliti svima na suradnji, smatra da se kvalitetno surađivalo i radilo, želi svima sreću u budućem radu, te bi zaboravio sve ružno što je bilo, a bilo je dosta toga, i poželio još jednom sreću svima.

Završeno u 19:25 sati

